Ir-Regolament tal-Kummissjoni (KE) Nru 1053/2003
tad-19 ta’ Ġunju 2003
li qed jemenda r-Regolament (KE) Nru 999/2001 tal-Parlament Ewropew u tal-Kunsill li jitratta dwar testijiet rapidi
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidraw ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 ġew imħejjijja dawn ir-regoli għall-prevenzjoni, il-kontroll u għall-qerda ta’ ċerti enċifalopatija sponġiformi li jittieħdu [1], kif l-aħħar emendata mir-Regolament tal-Kummisjoni (KE) Nru 260/2003 [2], partikolarment fl-ewwel subparagrafu ta’ l-Artikolu 23,
Billi:
(1) Regolament (KE) Nru 999/2001 jidentifika lista ta’ laboratorji nazzjonali referenza għall-TSEs għall-iskop ta’ dak ir-Regolament. Il-Greċja biddlet ir-referenza tal-laboratorju nazzjonali referenza.
(2) IrRegolament (KE) Nru 999/2001 provda wkoll lista ta’ testi rapidi approvati għall-monitoraġġ tat-TSE.
(3) Il-Kumpannija li timmarkitja wieħed minn dawn it-testijiet rapidi approvat għall-monitoraġġ fuq it-TSE informa l-Kummisjoni bl-intenzjoni li jimmarkitja dan it-test taħt isem kummerċjali ġdid.
(4) Fid-dawl ta’ dan fis-6 u s-7 ta’ Marzu 2003, il-Kumitat ta’ Direzzjoni Xjentifiku irrikmanda l-inklużjoni ta’ żewġ testijiet oħra fil-lista tat-testijiet rapidi approvati għall-monitoraġġ enċifalopatija sponġiformi tal-bovini (BSE). Il-Produtturi taż-żewġ testijiet ġabu provi li t-testijiet tagħhom jistgħu jintużaw ukoll fil-monitoraġġ tat-TSE fin-nagħaġ.
(5) Sabiex ikun żgurat li t-testijiet approvati jżommu l-istess livell tal-prestazzjoni wara l-approvazzjoni, trid tiġi mwaqqfa’ proċedura għall-modifikazzjonijiet possibbli tat-test jew għal-protokol tat-test.
(6) Għaldaqstant Regolament (KE) Nru 999/2001 għandu jiġi hekk emendat.
(7) Il-miżuri provduti f’dan ir-Regolament huma konformi ma’ l-opinjoni tal-Kumitat Permanenti tal-Food Chain u s-saħħa ta’ l-annimali,
ADOTTAT DAN IR-REGOLAMENT:
Artikolu 1
l-Anness X għar-Regolament (KE) Nru 999/2001 huwa emendat u konformi ma’ l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ għoxrin jum wara li jiġi ippublikat fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 19 Ġunju 2003.